U-I-333/97
Natisni
Opravilna št.:
U-I-333/97
Datum odločitve:
16. 9. 1999
Objavljeno:
OdlUS VIII, 201
ECLI:
ECLI:SI:USRS:1999:U.I.333.97
Akt:
Zakon o referendumu in ljudski iniciativi (Uradni list RS, št. 15/94, 13/95 - odlUS, 38/96 in 43/96 - odlUS) (ZRLI), 26. do 29. čl.

Zakon o postopku za ustanovitev občin ter določitev njihovih območij (Uradni list RS, št. 44/96) (ZPUODO), 5. do 24. čl.
Izrek:
Postopek za preizkus pobude za začetek postopka za oceno ustavnosti 26. do 29. člena Zakona o referendumu in ljudski iniciativi in 5. do 24. člena Zakona o postopku za ustanovitev občin ter določitev njihovih območij se ustavi.
Evidenčni stavek:
Ustavno sodišče ustavi postopek za preizkus pobude za začetek postopka za oceno ustavnosti in zakonitosti, če pobudnik svoje nepopolne vloge kljub pozivu ustavnega sodišča v postavljenem roku ne dopolni.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jože Dolhar, Kranj
Datum vloge:
31. 12. 1997
Vrsta odločitve:
sklep
Vrsta rešitve:
ustavitev
Dokument:
US19645
Dokument v PDF obliki:
U-I-333-97.pdf
115 KB
Prenesite datoteko
U-I-333/97
16. 9. 1999
S K L E P
Ustavno sodišče je v postopku za preizkus pobude Jožeta Dolharja iz Kranja na seji dne 16. septembra 1999
s k l e n i l o :
Postopek za preizkus pobude za začetek postopka za oceno ustavnosti 26. do 29. člena Zakona o referendumu in ljudski iniciativi (Uradni list RS, št. 15/94, 13/95 - odlUS, 38/96 in 43/96 - odlUS) in 5. do 24. člena Zakona o postopku za ustanovitev občin ter določitev njihovih območij (Uradni list RS, št. 44/96) se ustavi.
O b r a z l o ž i t e v
1. Pobudnik je dne 31. 12. 1997 vložil pobudo za oceno ustavnosti 26. do 29. člena Zakona o referendumu in ljudski iniciativi (ZRLI) in 16. do 24. člena Zakona o postopku za ustanovitev občin ter določitev njihovih območij (ZPUODO). Glede izpodbijanih določb je navedel, da naj bi bila obrazložitev za pobudo razvidna iz odločb Ustavnega sodišča št. U-I-201/96 in U-I-266/96, pri čemer je v obeh citiranih odločbah Ustavno sodišče odločalo o vprašanjih v zvezi z zakonodajnim referendumom, medtem ko se pobuda nanaša na določbe, ki urejajo t.im. posvetovalni referendum. V pobudi je še predlagal Ustavnemu sodišču, naj ugotovi, da v določbah 5. do 15. člena Zakon o postopku za ustanovitev občin ter določitev njihovih območij ni upošteval zakonodaje o urejanju naselij in drugih posegov v prostor ter drugega odstavka 39. člena Ustave.
Prizadetemu prebivalstvu bi bilo namreč po pobudnikovem mnenju treba dati na vpogled izdelan elaborat o utemeljenosti ustanavljanja nove občine, tako kot to določa Zakon o urejanju naselij in drugih posegov v prostor. Pravni interes je utemeljil zgolj z vabilom Župana Mestne občine Kranj na Zbor občanov Krajevne skupnosti Predoslje.
2. Ustavno sodišče je pobudnika z dopisom z dne 30. 7. 1999 obvestilo, da je pobuda nepopolna. Pozvalo ga je, naj jo v roku 15 dni ustrezno dopolni in ga pri tem opozorilo, da lahko postopek za preizkus pobude ustavi, če pobude v navedenem roku ne bo dopolnil.
3. Pobudnik je dopis Ustavnega sodišča prejel dne 3. 8. 1999, vendar na dopis Ustavnega sodišča ni odgovoril. Ker je bil opozorjen na posledice, je Ustavno sodišče postopek za preizkus pobude ustavilo.
4. Ustavno sodišče je ta sklep sprejelo na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen